હું ડાંગથી પરત આવી ગયો છું, હું થોડો મારામાં ઉમેરાયો છું. થોડો વગડાનો શ્વાસ, થોડી અજાણી વનસ્પતિની સુવાસ અને ભોળા ભોળા આદિવાસીઓની બોલતી અથવા મૌન તસ્વીરોથી છલોછલ આંખો.. મઝા આવી, પે’લી જૂની કવિતામાં આદિવાસી નૃત્ય પછી લખી હતી તેવી જ, પણ આ વેળા હું થોડો વધારે સાવધાન હતો, થોડો વધારે અંતર્મુખ હતો. તું જાણે છે તેમ પ્રજાસત્તાકદિનની પૂર્વસંધ્યાએ એક કાર્યક્રમ રજૂ કરવાનો હોય છે, મારા મનમાં એનો એક જબરદસ્ત ઉત્સાહ હોય છે, નોંકરીથી ઉપર જઈને કામ કરવાની મઝા આવે છે તેવો આ પ્રંસંગ હોય છે,પ્રસન્નતા પણ.